
	         Anexa nr. 59
la Hotărârea nr. ........../..........

    
REGULAMENT DE ORGANIZARE ŞI FUNCŢIONARE 
CENTRUL DE PRIMIRE A COPILULUI ÎN REGIM DE URGENȚĂ „GAVROCHE” CLUJ-NAPOCA 
(Anexa nr. 59 la Hotărârea Consiliului Județean Cluj nr. 139/2021, republicată)

Codul serviciului social: 879. 2.1.SRUS.C
Denumirea serviciului social: Centrul de primire a copilului în regim de urgență „Gavroche” Cluj-Napoca

Înființat prin Hotărârea Consiliului Judeţean Cluj nr. 30 din 1996  și funcționează ca entitate fără personalitate juridică în structura furnizorului de servicii sociale Direcția Generală de Asistență Socială și Protecția Copilului Cluj, denumit în continuare FSS.

Serviciul social Centrul de primire a copilului în regim de urgență „Gavroche” Cluj-Napoca nu este multifuncțional.

ART. 1 Prevederile prezentului regulament sunt obligatorii pentru personalul serviciului social şi furnizorul de servicii sociale.

ART. 2 Identificarea serviciului social 
(1) Date privind FSS:
      Denumirea FSS: Direcția Generală de Asistență Socială și Protecția Copilului Cluj.
      Adresa completă: localitatea Cluj-Napoca, judeţul Cluj, str. General Eremia Grigorescu, nr. 37-39, codul poştal 400304.
      Posesor al Certificatului de acreditare cu nr.000891 din 15.04.2014 seria AF, eliberat la data de 15.04.2014.
      Categoria FSS: public.
(2) Date privind serviciul social:
      Serviciul social face parte din clasa/categoria/tipul major al serviciilor sociale:
Servicii sociale cu cazare
1. Servicii rezidențiale  
1.1. Centru rezidențiale
    Serviciul social se adresează următoareicategorii de beneficiari: Copil – C
     Codul serviciului social (conform Nomenclatorului servicii sociale): 879. 2.1.SRUS.C.
Deține licență de funcționare seria LF nr. 0000673, și este eliberată de către Autoritatea Națională pentru Protecția Drepturilor Copilului și Adoție la data de 29.03.2023.
     Capacitate: 22 locuri.
     Serviciul social este organizat fără personalitate juridică.
     FSS nu percepe pentru accesarea serviciului social o contribuție din partea beneficiarului/ reprezentantului legal/susținătorului legal.  
     Adresa serviciului social: localitatea Cluj-Napoca, judeţul Cluj, str. G-ral Eremia Grigorescu, nr. 37-39, codul poștal 400304. 
(3) Scurtă descriere a spaţiului în care funcţionează serviciul social: 
Centrul de primire a copilului în regim de urgență Gavroche își desfășoară activitatea într-o construcție cu destinația de locuință, edificată din cărămidă și acoperită cu țiglă, având regimul de înălțime S+P+2 etaje. Imobilul este compus din subsol, parter și două etaje, fiind compartimentat în multiple camera și spații auxiliare necesare desășurării activităților specifice serviciului social. 
     Suprafaţă totală în metri pătraţi: 741 mp (utili) 
    Nr. etaje: subsol, parter, două etaje. 
    Curte exterioară: serviciul social dispune de curte exterioară amenajată, destinată desfășurării activităților recreative și de petrecere a timpului liber ale beneficiarilor. 
    Nr. total camere: 30  din care:
a) nr. camere cu destinaţia dormitor: 8
b) nr. camere destinate cabinetelor de specialitate: 2
c) nr. spaţii comune: 2
d) nr. spaţii igienico-sanitare, şi anume nr. 9 grupuri sanitare
e) nr. bucătării/spaţii de preparare a hranei: 1 și 1 sală de mese; 
f) o sală de sport 
g) nr. camere/spaţii destinate personalului de conducere, administrativ, gospodărire, întreţinere-reparaţii, deservire: 5
    Alte spaţii cu diverse destinaţii: debara, hol, casa scării. 
     Spațiul nu este accesibilizat în exterior (clădirea). 
     Spațiul nu este accesibilizat în interior. 
     Programul de funcționare a serviciului social este permanent/continuu, respectiv 24 de ore din 24 ore, 7 zile din 7 zile. 

ART. 3 Scopul serviciului social
Serviciul social Centrul de Primire a Copilului în Regim de Urgență „Gavroche” Cluj-Napoca  are drept scop asigurarea protecției speciale, în regim de urgență, pentru copiii aflați în situații de abuz, neglijare, exploatare, violență, abandon sau orice altă situație de risc care impune separarea temporară de mediul familial, prin acordarea de servicii de găzduire, îngrijire, supraveghere, evaluare și intervenție specializată, în vederea asigurării siguranței și protecției acestora, depășirii situației de dificultate, recuperării fizice și psihice, precum și identificării și implementării unei măsuri de protecție adecvate, în concordanță cu interesul superior al copilului. 
ART. 4 Cadrul legal de înfiinţare, organizare şi funcţionare
(1) Serviciul social Centrul de Primire a Copilului în Regim de Urgență „Gavroche” Cluj-Napoca funcţionează cu respectarea prevederilor cadrului general de organizare şi funcţionare a serviciilor sociale, reglementat de Legea asistenţei sociale nr. 292/2011, cu modificările şi completările ulterioare, precum şi a altor acte normative aplicabile domeniului, după cum urmează/respectiv: 
a) Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare;
b) Hotărârea Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale, în vigoare.
 (2) Standardul minim de calitate aplicabil este aprobat prin Ordinul ministrului muncii și justiției sociale nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială. 

ART. 5. Accesarea serviciului
(1) Serviciile sociale acordate în cadrul Centrului de Primire a Copilului în Regim de Urgență „Gavroche” Cluj-Napoca sunt accesate în regim de urgență de către copiii aflați în situații de risc, respective copii victime ale abuzului, neglijării, exploatării, violenței, abandonului, precum și de către copiii aflați în orice altă situație care impune instituirea unei măsuri de protecție specială în regim de urgență, în condițiile prevăzute de lege. 
(2) FSS aplică procedura de admitere, cu respectarea etapelor procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.
(3) După aprobarea cererii de admitere de către conducătorul FSS/conducătorul serviciului social, se încheie între FSS şi beneficiar/reprezentantul legal un contract de furnizare servicii, completat conform modelului aprobat prin decizia FSS, cu respectarea modelului-cadru reglementat la nivel naţional, aprobat prin Ordinul ministrului muncii, familiei, tineretului şi solidarităţii sociale nr. 1.126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistenţă socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistenţă socială.
(4) După încheierea contractului de prestări de servicii cu persoana solicitantă, furnizorul informează, în scris, serviciul public de asistenţă socială pe a cărui rază administrativ-teritorială îşi are domiciliul sau reşedinţa beneficiarul, cu respectarea modelului prevăzut în anexa nr. 2 la Ordinul ministrului muncii, familiei, tineretului şi solidarităţii sociale nr. 1.126/2025.
(5) Documentele care stau la baza admiterii copilului în cadrul serviciului social Centrul de primire a copilului în regim de urgență „Gavroche” sunt: 
a) dispoziției directorului general al Direcției Generale de Asistență Socială și Protecția Copilului privind instituirea plasamentului în regim de urgență, emisă în condițiile Legii nr. 272/2004, republicată, cu modificările și completările ulterioare; 
b) Măsura plasamentului în regim de urgenţă în cadrul Centrului de primire a copilului în regim de urgenţă „Gavroche” Cluj-Napoca se dispune de către directorul general al Direcţiei Generale de Asistenţă Socială şi Protecţia Copilului sau de către instanţa judecătorească, după caz, în condiţiile Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare.
c) fișa de semnalare/evaluare inițială a situației copilului, referatul sau raporul care fundamentează instituirea măsurii de protecție; 
d) procesul verbal de predare-primire a copilului, după caz;
e) actele de stare civilă și/sau actele de identitate ale copilului, dacă acestea sunt disponibile; 
f) documentele medicale existente la momentul admiterii, după caz; 
g) alte documente relevante privind situația familială, socială, educațională și medicală a copilului, disponibile la momentul admiterii sau identificate ulterior; 
h) în situația în care, la momentul admiterii în regim de urgență, anumite documente nu sunt disponibile, acestea vor fi solicitate și completate ulterior de către managerul de caz/sau personalul de specialitate, în condițiile legii. 
(6) Criteriile de eligibilitate prevăzute de reglementările legale în vigoare cu privire la acordarea de servicii sociale pentru categoriile de persoane vulnerabile, prevăzute la art. 1 alin. (4) din Hotărârea Guvernului nr. 268/2026, precum şi alte condiţii de admitere stabilite de FSS, prin act administrativ, sunt următoarele.
Pot beneficia de serviciile sociale acordate în cadrul Centrului de Primire a Copilului în Regim de urgență „Gavroche” Cluj-Napoca copiii aflați în situații de risc care impun instituirea unei măsuri de protecție specială în regim de urgență, respective: 
a) copilul abuzat, neglijat, exploatat sau supus oricărei forme de violenţă;
b) copilul găsit, copilul părăsit în unităţi sanitare ori copilul a cărui identitate nu poate fi stabilită;
c)  copilul al cărui unic ocrotitor legal sau ambii ocrotitori legali au fost reţinuţi, arestaţi, internaţi ori se află, din orice alt motiv, în imposibilitatea de a-şi exercita drepturile şi obligaţiile părinteşti cu privire la copil;
d) copilul aflat în orice altă situaţie de pericol iminent pentru viaţa, sănătatea, securitatea ori dezvoltarea sa, care impune asigurarea protecţiei speciale în regim de urgenţă, în condiţiile legii. 
Modalitatea de stabilire a contribuției beneficiarilor: Nu este cazul.
(7) Condiţiile de încetare a serviciilor 
Încetarea acordării serviciilor sociale în cadrul Centrului de primire a copilului în regim de urgenţă „Gavroche” Cluj-Napoca se realizează cu respectarea prevederilor Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare, ale standardelor minime de calitate aprobate prin Ordinul ministrului muncii şi justiţiei sociale nr. 25/2019, cu modificările şi completările ulterioare, ale modelului-cadru al contractului de servicii sociale prevăzut în anexa nr. 1 la Ordinul ministrului muncii, familiei, tineretului şi solidarităţii sociale nr. 1.126/2025, precum şi ale Procedurii privind încetarea acordării serviciilor, elaborată cu respectarea standardelor minime de calitate aplicabile, avizată de Comisia de monitorizare a DGASPC Cluj, aprobată de directorul general şi adusă la cunoştinţa persoanei beneficiare/reprezentantului legal, după caz.
Serviciile sociale acordate în cadrul Centrului de primire a copilului în regim de urgență „Gavroche” Cluj-Napoca încetează în următoarele situații:
a) reintegrarea copilului în familie, în condițiile legii;
b) reintegrarea copilului în familie sau integrarea/reintegrarea acestuia în familia extinsă, substitutivă ori la o persoană/familie, în condiţiile legii;
c) transferul copilului către un alt serviciu social cu cazare, ca urmare a instituirii unei măsuri de protecţie specială adecvate nevoilor acestuia, inclusiv plasamentul într-o unitate de tip rezidenţial;
d)  instituirea unei alte măsuri de protecţie specială, dispusă de autoritatea competentă;
e)  pronunţarea unei hotărâri judecătoreşti definitive privind modificarea sau încetarea măsurii de protecţie specială;
f) împlinirea vârstei de 18 ani, în situaţia în care nu mai sunt îndeplinite condiţiile legale pentru acordarea protecţiei speciale;
g) decesul beneficiarului;
h)  alte situaţii prevăzute de legislaţia în vigoare.
Ieşirea copilului din Centrul de primire a copilului în regim de urgenţă „Gavroche” Cluj-Napoca se realizează în baza unei hotărâri judecătoreşti definitive privind încetarea sau modificarea măsurii de protecţie specială ori prin revocarea dispoziţiei directorului general al Direcţiei Generale de Asistenţă Socială şi Protecţia Copilului Cluj privind instituirea plasamentului în regim de urgenţă, în condiţiile Legii nr. 272/2004 privind protecţia şi promovarea drepturilor copilului, republicată, cu modificările şi completările ulterioare.
(8) Încetarea furnizării serviciilor sociale se face în baza unei decizii motivate a furnizorului de servicii, emisă în formă scrisă.
(9) Înainte de luarea deciziei, beneficiarul are dreptul de a fi informat şi de a-şi exprima punctul de vedere, în condiţiile prevăzute de lege.
(10) Dispoziţia de încetare se comunică beneficiarului în termen de maximum 5 zile lucrătoare de la data emiterii, prin mijloace care asigură confirmarea primirii.
(11) Centrul admite persoane beneficiare în regim de urgenţă.

ART. 6. Drepturile şi obligaţiile beneficiarilor
(1) Drepturile beneficiarilor serviciului social sunt cele prevăzute la art. 36^1 alin. (1) din Legea asistenţei sociale nr. 292/2011, cu modificările şi completările ulterioare.
(2) Acordul persoanei beneficiare pentru divulgarea informaţiilor confidenţiale se asumă numai în formă scrisă.
(3) Informaţiile confidenţiale pot fi dezvăluite fără acordul beneficiarilor în condiţiile prevăzute de art. 36^1 alin. (3) din Legea asistenţei sociale nr. 292/2011, cu modificările şi completările ulterioare.
(4) Prelucrarea datelor persoanelor beneficiare de servicii sociale, de către toate entităţile implicate în toate etapele procesului de acordare a serviciilor sociale, se realizează cu respectarea prevederilor Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).
(5) Beneficiarii de servicii sociale au obligaţiile prevăzute la art. 36^2 din Legea asistenţei sociale nr. 292/2011, cu modificările şi completările ulterioare.

ART. 7. Servicii furnizate/Activităţi derulate în cadrul serviciului social
(1) Serviciile furnizate/Activităţile derulate sunt următoarele:
 În cadrul serviciului social cu cazare Centrul de primire a copilului în regim de urgenţă „Gavroche” Cluj-Napoca sunt furnizate următoarele servicii și sunt derulate următoarele activități: 
Servicii/activități de bază (principale) care definesc scopul serviciului social: 
a) asigurarea găzduirii temporare, în regim de urgenţă, pe perioada prevăzută de măsura de protecţie specială, în condiţiile legii;
b) asigurarea îngrijirii personale a copilului, constând în sprijin pentru satisfacerea nevoilor de bază, asigurarea igienei personale, a îmbrăcămintei, a unui mediu de viaţă adecvat şi a condiţiilor necesare dezvoltării armonioase;
c) evaluarea complexă a nevoilor copilului şi identificarea măsurilor de protecţie adecvate, prin intervenţia echipei multidisciplinare;
d) asigurarea consilierii psihologice, a suportului emoţional şi a intervenţiei specializate în situaţii de criză, în vederea diminuării efectelor situaţiilor traumatice şi a sprijinirii procesului de recuperare;
e) acordarea de servicii de asistenţă socială, informare, consiliere socială şi management de caz, în vederea stabilirii şi implementării măsurilor de protecţie adecvate;
f) asigurarea supravegherii permanente a copilului, în scopul garantării securităţii, protecţiei şi bunăstării acestuia;
g) facilitarea accesului copilului la servicii medicale, monitorizarea stării de sănătate, administrarea tratamentului prescris şi acordarea îngrijirilor medicale curente, după caz;
h) asigurarea accesului la educaţie, menţinerea copilului în sistemul de învăţământ şi acordarea de sprijin educaţional adaptat nevoilor individuale;
i) dezvoltarea deprinderilor de viaţă independentă, corespunzător vârstei şi nivelului de dezvoltare al copilului;
j) menţinerea, dezvoltarea şi, după caz, refacerea relaţiilor copilului cu familia, familia extinsă şi alte persoane semnificative, în vederea reintegrării familiale sau identificării unei soluţii familiale permanente;
k) desfăşurarea de activităţi de socializare, recreative, culturale, sportive şi de petrecere a timpului liber, în vederea dezvoltării personale şi a integrării sociale a copilului;
l) asigurarea hranei, inclusiv prin servicii de catering, în conformitate cu prevederile legale aplicabile;
m) asigurarea activităţilor de curăţenie, igienizare şi întreţinere a spaţiilor de locuit, în vederea menţinerii unui mediu sigur şi adecvat dezvoltării copilului;
n) orientarea şcolară şi vocaţională, precum şi pregătirea copilului pentru integrarea socială şi socio-profesională, după caz;
o) facilitarea accesului la servicii juridice şi acordarea de informaţii privind drepturile copilului, după caz. 
Servicii/Activităţi complementare care răspund cerinţelor beneficiarilor (acordate prin decizia FSS şi sunt finanţate din alte surse decât bugetul de stat): activități și servicii complementare, stabilite în funcție de nevoiel individuale identificate prin evaluarea beneficiarilor și prevăzute în documentele de planificare individualizată. 
În funcție de nevoile individuale identificate prin evaluare și consemnate în documentele de planificare individualizată, centrul poate acorda servicii și desfășura activități complementare, inclusiv activități de recuperare, reabilitare, terapie ocupațională, art-terapie, meloterapie, consiliere specializată și alte intervenții specifice, finanțare în condițiile legii. 
(2) Activităţi pentru creşterea performanţei serviciilor sociale faţă de cerinţele minime reprezentate de nivelul de calitate III: 
a) Activități de dezvoltare de deprinderilor de viață independentă;
b) Activități de consiliere vocațională pentru copiii care se pregătesc pentru părăsirea sistemului de protecție specială;
c) Activități de educație pentru sănătate și promovarea unui stil de viață sănătos;
d) Activități de recuperare, reabilitate și stimulare psiho-socio-educațională, după caz;
e) Activități de terapie ocupațională, art-terapie, meloterapie sau ergoterapie;
f) Activități de socializare, recreative, culturale și sportive desfășurate în comunitate; 
g) Activități de voluntariat și participare activă;
h) Activități de suport educațional suplimentar. 
(3) Pentru realizarea activităţilor prevăzute la alin. (2) sunt alocate următoarele resurse: resurse umane specializate, resurse materiale și logistice adecvate, resurse financiare asigurate de furnizor, precum și de resurse comunitare obținute prin colaborarea cu instituții și organizații partenere, în condițiile legii. 

ART. 8. Structura organizatorică, numărul de posturi şi categoriile de personal
(1) Serviciul social cu cazare Centrului de primire a copilului în regim de urgență „Gavroche” Cluj-Napoca funcţionează cu un număr total de 19,57 posturi, conform prevederilor prezentei Hotărâri a Consiliului Județean Cluj, din care:
a) personal de conducere: 
1. șef de centru (S) (111207) – 1/7 post;
2. coordonator personal de specialitate (S) (111225) – 1/7 post.
b) personal de specialitate de îngrijire şi asistenţă; personal de specialitate şi auxiliar, în total 5 posturi, din care: 
1. asistent social (S) (263501) – 1 post;
2. psiholog (263411) – 1 post;
3. educator (S) (263508) – 6 posturi;
4. educator (M) (531203) – 2 posturi;
5. asistent medical (PL) (325901) – 1 post;
6. supraveghetor de noapte (G) (532907) – 5 posturi.
c) personal cu funcții administrative, gospodărire, întreţinere-reparaţii, deservire în total 3,28 posturi, din care: 
1. administrator (G)(515104): 1/7 post;
2. inspector de specialitate (S) (242203) – 1/7 post;
3. muncitor calificat (întreținere) (G/M) – 1 post;
4. îngrijitor (G) (911201) – 2 posturi.
   	d) personal de specialitate cu contract de furnizare servicii: 0 nr. de posturi.
(2) În cadrul serviciului social sunt prevăzute următoarele activităţi care pot fi desfăşurate de voluntari, recrutaţi cu respectarea prevederilor Legii nr. 78/2014 privind reglementarea activităţii de voluntariat în România, cu modificările şi completările ulterioare: activităţi educative, recreative, culturale şi de socializare; sprijin în organizarea şi desfăşurarea activităţilor de petrecere a timpului liber; activităţi de suport educaţional şi sprijin la efectuarea temelor; activităţi de dezvoltare a deprinderilor de viaţă independentă; activităţi sportive şi de promovare a unui stil de viaţă sănătos; activităţi de integrare şi participare comunitară, precum şi alte activităţi compatibile cu scopul serviciului social, cu respectarea interesului superior al copilului şi a reglementărilor interne aplicabile. 
(3) În cadrul serviciului social, pentru următoarele activităţi pot fi încheiate contracte de internship, cu respectarea prevederilor Legii nr. 176/2018 privind internshipul, cu modificările şi completările ulterioare: activităţi de sprijin în domeniul asistenţei sociale, psihologiei, ştiinţelor educaţiei, pedagogiei, administraţiei, resurselor umane, comunicării şi altor domenii conexe activităţii serviciului social, fără afectarea atribuţiilor personalului de specialitate şi sub coordonarea personalului desemnat.
(4) Centrul asigură/poate asigura posibilitatea desfăşurării practicii studenţilor la asistenţă socială sau alte specializări adecvate activităţilor derulate în cadrul serviciului social, în baza contractelor/convenţiilor de colaborare cu universităţile, încheiate în conformitate cu prevederile Legii nr. 258/2007 privind practica elevilor şi studenţilor, cu completările ulterioare, potrivit convenţiei/convenţiilor încheiate, respectiv: cu instituţii de învăţământ superior sau unităţi de învăţământ preuniversitar, în conformitate cu prevederile Legii nr. 258/2007 privind practica elevilor şi studenţilor, cu completările ulterioare.
(5) Angajarea/Contractarea/Sancţionarea sau eliberarea din funcţie a personalului se realizează cu respectarea prevederilor legale în vigoare, după caz: Legea nr. 53/2003 - Codul muncii, republicată, cu modificările şi completările ulterioare, etc.
(6) Raportul nr. de angajați/nr. de beneficiari este de: 1/1,12.

ART. 9. Personalul de conducere
(1) Principalele atribuţii ale personalului de conducere șef centru sunt:
    a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, Codului muncii etc.;
    b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
    c) propune participarea personalului de specialitate la programe de instruire şi perfecţionare;
    d) colaborează cu alte servicii sociale/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
    e) întocmeşte raportul anual de activitate;
    f) asigură buna desfăşurare a raporturilor de muncă dintre angajaţii serviciului/centrului;
    g) propune furnizorului de servicii sociale structura organizatorică şi numărul de personal;
    h) desfăşoară activităţi pentru promovarea imaginii serviciului în comunitate;
    i) ia în considerare şi analizează orice sesizare care îi este adresată, referitoare la încălcări ale drepturilor beneficiarilor în cadrul serviciului pe care îl conduce;
    j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
    k) organizează activitatea personalului şi asigură respectarea timpului de lucru şi a regulamentului de organizare şi funcţionare;
    l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
    m) asigură comunicarea şi colaborarea permanentă cu serviciul public de asistenţă socială de la nivelul primăriei sau, după caz, şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
    n) întocmeşte proiectul bugetului propriu al serviciului şi contul de încheiere a exerciţiului bugetar;
    o) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
    p) asigură încheierea cu beneficiarii a contractelor de furnizare a serviciilor sociale;
    q) alte atribuţii prevăzute în standardul minim de calitate aplicabil.
(2) Principalele atribuții ale postului de conducere de coordonator personal de specialitate sunt:
1. coordonează, îndrumă, monitorizează și evaluează activitatea personalului de specialitate din cadrul serviciului social, în vederea asigurării respectării standardelor minime de calitate și a obiectivelor stabilite;
1. organizează și monitorizează desfășurarea activităților specifice serviciului social, astfel încât acestea să răspundă nevoilor individuale ale beneficiarilor;
1. contribuie la elaborarea, implementarea, monitorizarea și revizuirea documentelor specifice serviciului social, inclusiv a procedurilor operaționale, planurilor de acțiune, rapoartelor de activitate, rapoartelor de autoevaluare și a altor documente prevăzute de legislația în vigoare;
1. participă la identificarea, evaluarea, monitorizarea și gestionarea riscurilor la nivelul serviciului social, prin elaborarea și actualizarea documentelor specifice managementului riscurilor;
1. asigură managementul comunicării și al fluxului informațional la nivelul serviciului social, în colaborare cu șeful de centru;
1. coordonează și monitorizează activitatea voluntarilor desfășurată în cadrul serviciului social, cu respectarea prevederilor legale aplicabile;
1. urmărește asigurarea condițiilor necesare desfășurării activității serviciului social și formulează propuneri privind necesarul de materiale, echipamente și alte resurse;
1. participă, în cadrul echipei multidisciplinare, la evaluarea periodică a situației beneficiarilor și la stabilirea măsurilor de intervenție necesare;
1. identifică nevoile de formare profesională ale personalului de specialitate și formulează propuneri privind participarea acestuia la programe de formare și perfecționare profesională;
1. monitorizează și evaluează activitatea personalului coordonat, inclusiv sub aspectul relației cu beneficiarii, colaborării în cadrul echipei și respectării disciplinei la locul de muncă, în condițiile legii;
1. îndeplinește orice alte atribuții dispuse de șeful de centru, în limitele competențelor profesionale și cu respectarea prevederilor legale; 
1. exercită și alte atribuții prevăzute de legislația în vigoare și de standardele minime de calitate aplicabile serviciului social. 
(3) Candidaţii pentru ocuparea funcţiei de conducere trebuie să fie absolvenţi de studii universitare de licenţă absolvite cu diplomă, respectiv studii superioare de lungă durată, absolvite cu diplomă de licenţă sau echivalentă în domeniul psihologie, asistenţă socială sau sociologie, cu vechime/experienţă de minimum doi ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic sau al ştiinţelor administrative, cu vechime/experienţă de minimum trei ani în domeniul serviciilor sociale.
(4) Dovada vechimii/experienţei în domeniul serviciilor sociale presupune desfăşurarea/participarea la cel puţin una dintre etapele procesului de acordare a serviciilor sociale prevăzute la art. 46 din Legea asistenţei sociale nr. 292/2011, cu modificările şi completările ulterioare.

ART. 10. Personalul de specialitate
(1) Personalul de specialitate și auxiliar sunt:
a) asistent social (S) (263501);
b) psiholog (S) (263411); 
c) educator (S) (263508);
d) educator (M) (531203);
e) asistent medical (PL) (325901);
f) supraveghetor de noapte (G) (532907).
(2) Principalele atribuţii ale personalului de specialitate sunt următoarele:
a) îşi desfăşoară activitatea conform competenţelor şi exigenţelor profesiei;
b) în relaţie cu beneficiarii şi colegii de muncă, respectă Codul etic aprobat de FSS; 
c) îşi îndeplineşte atribuţiile prevăzute în fişa postului şi respectă relaţiile ierarhice;
d) participă la toate sesiunile de instruire organizate în cadrul serviciului social, precum şi la cursurile de formare profesională continuă;
e) lucrează în echipă şi colaborează cu specialişti din alte servicii sociale în vederea soluţionării cazurilor;
f) în activitatea desfăşurată, respectă prevederile legale în vigoare şi standardele minime de calitate aplicabile;
g) sesizează conducerii serviciului situaţii care pun în pericol siguranţa beneficiarului, situaţii de nerespectare a prevederilor prezentului regulament etc.
h) consemnează activitatea proprie în documentele utilizate în cadrul serviciului social şi întocmeşte rapoarte periodice cu privire la activitatea derulată;
i) face propuneri de îmbunătăţire a activităţii în vederea creşterii calităţii serviciului şi respectării legislaţiei.
(3) Atribuţiile detaliate pentru fiecare post de specialitate aferent statului de funcţii se înscriu în fişa postului, conform standardelor minime de calitate.
ART. 11. Personalul administrativ
(1) Personalul administrativ asigură activităţile auxiliare serviciului social: aprovizionare, mentenanţă, achiziţii etc.
(2) Categoriile de personal administrativ sunt:
a) Administrator (M);
b) inspector de specialitate (economist) (S);
c) muncitor calificat (întreținere) (G/M);
d) îngrijitor (G). 
(3) Atribuţiile personalului administrativ sunt prevăzute în fişa postului.

ART. 12 Responsabilităţi comune tuturor categoriilor de personal:
a) Asigură confidențialitatea informațiilor obținute prin exercitarea profesiei;
b) Respectă intimitatea persoanei, precum și libertatea acesteia de a decide;
c) Respectă legislaţia şi normele eticii profesionale stabilite;
d) Se preocupă de cunoaşterea tuturor actelor normative în vigoare în domeniul de activitate, precum şi aplicarea întocmai a acestor prevederi;
e) Se informează în permanență de noile lucrări de specialitate apărute, de noutățile legislative;
f) Efectuează propuneri pentru îmbunătăţirea activităţii în domeniul său de activitate;
g) Se prezintă la serviciu în deplină capacitate de muncă şi respectă programul;
h) Să nu fumeze în cadrul unităţii de protecţie;
i) Să nu pretindă şi să nu primească nici o atenţie sau alte foloase necuvenite pentru munca pe care a prestat-o sau urmează să o presteze;
j) Să aibă comportare civilizată faţă de colegii de muncă şi faţă de superiori;
k) Răspunde de calitatea muncii depuse şi de rezolvarea la timp a sarcinilor potrivit prevederilor în vigoare;
l) Să îşi însuşească şi să respecte prevederile legislaţiei în domeniul S.S.M. şi S.U. respectiv măsurile de aplicare a acestora;
m) Să îşi desfăşoare activitatea în conformitate cu pregătirea profesională şi instrucţiunile primite din partea angajatorului, astfel încât să nu expună la pericol de accidentare şi îmbolnăvire atât propria persoană cât şi persoanele din jur în timpul serviciului;
n) Să urmărească respectarea drepturilor beneficiarilor în instituţie şi să solicite îmbunătăţirea activităţii dacă observă încălcări ale acestor drepturi;
o) Să utilizeze corect maşinile, aparatura din dotare, uneltele, substanţele periculoase echipamentele de transport şi alte mijloace de producţie;
p) Să utilizeze corect echipamentul individual de protecţie acordat şi după utilizare să îl pună la loc destinat pentru păstrare;
q) Să nu procedeze la scoaterea din funcţiune, la modificarea, schimbarea sau înlăturarea dispozitivelor de securitate proprii, în special ale maşinilor, uneltelor, aparaturii, instalaţiilor tehnice, să utilizeze corect aceste dispozitive;
r) Să comunice imediat cu angajatorul în orice situaţie de muncă despre care are motive întemeiate şi o consideră un pericol pentru securitatea şi sănătatea lucrătorului, pentru ca angajatorul să asigure un mediu şi condiţii de muncă sigure şi fără riscuri de accidentare şi înbolnăvire profesională;
s) Ca urmare a instruirii în domeniul situaţiilor de urgenţă să-şi însuşească bine cunoştinţele pentru a cunoaşte factorii care pot provoca un incendiu, de a şti cum să acţioneze în caz de început de incendiu, modul de mânuire a instinctorului şi modul de acţionare şi protejare în cazul unor dezastre naturale, cutremure, inundaţii, alunecări de teren;
t) Răspunde personal de integritatea bunurilor materiale a aparaturii şi instalaţiilor cu ajutorul cărora îşi desfăşoară activitatea, astfel încât să nu aducă prejudicii instituţiei;
u) Participa la manifestarile festive, la cursuri de formare organizate de catre DGASPC Cluj si nu numai;
v) Răspunde penal, material şi disciplinar pentru îndeplinirea în mod necorespunzător a sarcinilor de serviciu;
w) Respectă Regulamentul de Organizare şi Funcţionare, Regulamentul intern și Procedurile de lucru din cadrul serviciului;
x) Răspunde de corectitudinea și promptitudinea cu care furnizează informațiile din domeniul său de activitate.
y) Execută orice alte sarcini date de către șeful de centru şi alţi superiori ierarhici în domeniul său de activitate conform competențelor și pregătirii profesionale.

ART. 13. Consiliul consultativ
(1) Consiliul consultativ este o structură constituită pentru monitorizarea serviciilor sociale furnizate în cadrul Centrului de primire a copilului în regim de urgență „Gavroche” Cluj-Napoca.
(2) Consiliul consultativ este compus din:
    	a) reprezentant/reprezentanţi ai FSS;
    	b) reprezentant/reprezentanţi ai beneficiarilor serviciilor acordate în cadrul centrului, ales/aleşi prin vot de către beneficiari.
(3) Consiliul consultativ are în vedere asigurarea:
    	a) monitorizării de către furnizorul de servicii sociale, care a solicitat şi obţinut licenţa de funcţionare a Centrului de primire a copilului în regim de urgență „Gavroche” Cluj-Napoca, a respectării standardelor minime de calitate;
    	b) respectării principiului participării beneficiarilor la luarea deciziilor în ceea ce priveşte funcţionarea centrului.
(4) Consiliul consultativ îndeplineşte următoarele atribuţii principale:
    	a) participă la deciziile privind planificarea bugetului centrului, în special a aspectelor care au impact direct asupra serviciilor sociale (de exemplu: achiziţia obiectelor de inventar de uz personal, amenajarea spaţiului etc.);
    	b) analizează activităţile derulate în centru şi propune măsuri şi programe de îmbunătăţire a acestora;
    	c) după caz, îşi exprimă acordul prealabil cu privire la încetarea/sistarea serviciilor acordate unei persoane beneficiare în situaţia în care aceasta nu a respectat clauzele contractului de acordare a serviciilor sau are un comportament inadecvat care face incompatibilă găzduirea acestuia în centru în condiţii de securitate pentru sine, ceilalţi beneficiari sau personalul centrului.
(5) În aplicarea prevederilor alin. (4) lit. c), consiliul consultativ are obligaţia să se asigure că se respectă următoarele condiţii:
    	a) informarea beneficiarul în prealabil, în scris, cu privire la motivele măsurii de încetare/sistare;
    	b) ascultarea beneficiarului personal sau prin reprezentant, înainte de luarea deciziei;
    	c) respectarea dreptului beneficiarului de a prezenta documente sau probe relevante;
    	d) membrii consiliului consultativ au semnat un acord de confidenţialitate;
    	e) votul se desfăşoară în mod secret;
    	f) decizia se adoptă cu majoritatea voturilor exprimate de membrii prezenţi.
(6) Conducătorul centrului are obligaţia de a afişa procesul-verbal al şedinţei consiliului consultativ, cu excepţia datelor cu caracter personal.

ART. 14. Finanţarea serviciului social
(1) În estimarea bugetului de venituri şi cheltuieli, conducătorul serviciului social/FSS are în vedere asigurarea resurselor necesare acordării serviciilor sociale, cu respectarea standardelor minime de calitate în baza cărora a obţinut licenţa de funcţionare şi pentru atingerea/îndeplinirea indicatorilor de performanţă prevăzuţi în planul de dezvoltare a serviciului social menţionat de standardul minim de calitate/planul de dezvoltare a serviciilor sociale aprobat de furnizorul de servicii sociale/aprobat de FSS, cu respectarea modelului-cadru aprobat prin Ordinul ministrului muncii şi solidarităţii sociale şi al ministrului familiei, tineretului şi egalităţii de şanse nr. 1.040/6.296/2024.
(2) Finanţarea cheltuielilor de funcţionare a serviciului social se asigură cu respectarea prevederilor legale, după caz, din următoarele surse:
a) bugetul local al judeţului;
b) bugetul de stat;
c) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
d) fonduri externe rambursabile şi nerambursabile;
e) alte surse de finanţare, în conformitate cu legislaţia în vigoare.

